Chotnický vodopád Kaja Bunar

Chotnický vodopád Kaja Bunar () je prírodná pamiatka nachádzajúca sa v severnom Bulharsku vo Veliko Tărnovskej oblasti na okraji dediny Chotnica.NIKOLOV, Ivo. Българските водопади. Sofia : Бико България. 248 s. ISBN 9786199004814. S. 119-120. (bulharsky)

 Opis 
Vodopád leží na rieke Bochot pri jej vyústení z rokliny. Nachádza sa na okraji dediny Chotnica a približne 15 km od oblastného mesta Veliko Tărnovo. Vodopád padá v niekoľkých prúdoch z výšky približne 30 metrov. Napriek tomu, že sa nejedná o veľmi veľký vodopád, patrí k jedným z najzaujímavejších a najkrajšich vodopádov v severnej časti Bulharska. Najviac vody vodopádom preteká na konci marca a v mesiacoch apríl, máj, jún a júl, čo robí toto obdobie najlepším časom k návšteve tejto prírodnej pamiatky. Pri vodopáde sa začína naučná turistická trasa, ktorá od vodopádu pokračuje prielomom rieky Bochot. Prechod prielomom je pomerne strmý a nachádza sa tam niekoľko exponovaných miest, ktoré treba zdolať pomocou sústavy mostíkov a rebríkov. Rieka v prielome vytvára ešte niekoľko menšich kaskád.NIKOLOV, Ivo. Българските водопади. Sofia : Бико България. 248 s. ISBN 9786199004814. S. 119-120. (bulharsky) Celá naučná turistická trasa je dlhá približne 1,5 kilometra.geograf.bg

 Ochranný štatút 
Prírodná pamiatka s výmerou 80 hektárov od roku 1971. Predmetom ochrany je samotný vodopád ako aj prielom rieky Bochot.eea.government.bg

 Galéria 

 Referencie 

 Iné projekty 

Kategória:Prírodné pamiatky v Bulharsku
Kategória:Vodopády v Bulharsku
Kategória:Veliko Tărnovo (oblasť)